获麟操

《获麟操》，中国古琴曲，相传为孔子所作。又以《谨微》之名收录于西麓堂琴统中。
相传为孔子所做，《获麟》原谱最早收录于《神奇秘谱》中。后世《藏春坞琴谱》和《重修真传琴谱》等也收录了该琴曲。

《神奇秘谱》题解

臞仙按：琴史曰，获麟者，鲁哀公十四年，西狩大野。叔孙氏之车子鉏商获麟焉，折前足载以归。叔孙以为不祥，弃之郭外，使人吿孔子曰，有麏两角，何也？孔子往观之曰：麟也，胡为而来哉。反袂拭面，涕泪沾襟。叔孙闻而取之。子贡问曰，夫子何泣耶。孔子曰，麟之至也，为明主出也。出非其时，而见害，是以伤焉。故作获麟操。

《重修真传琴谱》中歌词原文

第一段 伤时麟兮
麟兮麟兮，合仁抱义，出有其时。行步而中规，折旋而中矩，其声也音中锺吕。所游那而必择详而后处处，仁趾兮生草不践，那生虫也而不履。居不群，行不侣，不陷于阱，恢恢网罟而无所罹。麟兮一角五蹄，时其希，气锺两仪。今出无期，食铁产金空其奇。
第二段 西狩大野
西狩大野，邹鲁观风化。大婚大鳢，好生恶杀。贤君也，辨政耶，齐鲁兮，裔不谋夏，夷不那乱华，君对而无暇。
第三段 获麟折足
世事无常，子钮商薪，于野获麟兮以为不祥。折其足而堪伤。夫我其将辨物而推其详，推其详。那齐鲁而何其昌，胡为而来遭此不良。刚其肠拭面也而汪洋，反袂沾裳。麟之至时当其当，斯出也知为明王。
第四段 长叹瑞麟
心戚戚，礼乐废坠，纲常也坏极。値雍彻歌咏于三家，有君夷狄。瑞嶙兮谁期遭不测。仁而有德，不为明王获。麟之不荣，苍苍减色。那时无明王，叔孙氏心何感，为虞人所得。空自那呈文邹邦鲁国，邹邦鲁国。四兽之灵依谁识，依谁为识。
第五段 幽愤慨叹
慨叹成幽愤，成幽愤。吁嗟乎麒麟兽之尊，马蹄牛尾那而麕身。懐治化仁，玉趾而振振。行不侣，止不群。今遭丧于叔孙，遭丧于叔孙。木精也，依谁论，依谁论，嗟呼不仁之人。
第六段 绝笔春秋
周道不兴，感嘉祯之无应。麟瑞兮郊薮而空呈，笔绝兮归欤，雅乐将焉正。吾道天丧盛贤鲁卫之聘。知我罪我，笔绝那春秋之秉。道之那将行，道之将丧从天命，道之将丧从天命。